recursal/SuperWikiNEXT-32B huggingface dataset:
פירוש נוסף ערך זה עוסק באיש עסקים. אם התכוונתם לאדם אחר, ראו אלכסנדר שניידר.

**אלכסנדר (אלכס) שניידר** (באנגלית: **Alex Shnaider**; נולד ב-1968) הוא קנדי יליד ברית המועצות – ישראלי – איש עסקים יהודי המתגורר בטורנטו, קנדה. עיקר החזקותיו טמון בשותפות קבוצת מידלנד בתעשיית הפלדה האוקראינית.

ביוגרפיה
--------

שניידר נולד בצ'רנוביץ שבברית המועצות (באוקראינה של ימינו) בשנת 1968, ועלה לישראל עם משפחתו בשנת 1972. כעבור פחות מעשור, כשהיה בן 13, היגרה המשפחה לקנדה. שניידר למד באוניברסיטת יורק שבטורונטו והיה לצעיר המיליארדרים הקנדים.

במאי 2006 נבחר לכהן כיושב ראש "Royal Laser Corporation".

שניידר הוא הבעלים של סוויטת פנטהאוז אקסקלוסיבית השוכנת במרומי "מלון ומגדל-הדירות טראמפ" בטורונטו, אותו בנה בשיתוף פעולה עם איל-הנדל"ן האמריקאי דונלד טראמפ. זוהי הדירה היקרה ביותר שנמכרה בטורונטו בשנת 2007, ושוויה מוערך בכ-20 מיליון דולר.

שניידר נשוי ואב לשלושה ילדים.

### מכבי תל אביב

ב-18 בדצמבר 2007 נודע כי שניידר רכש 80% ממועדון הכדורגל מכבי תל אביב, בסכום המוערך ב-65 מיליון ש"ח, כאשר יתרת המניות אמורה להיות מוחזקת על ידי אגודת מכבי תל אביב. עסקה זו יצאה לפועל לאחר הסכמה שהושגה בעניין סכסוך בין בעלי הקבוצה לוני הרציקוביץ' לרוני מאנה, לו הייתה חייבת הקבוצה לטענתו 19.4 מיליון ש"ח.

באוגוסט 2009 מכר שניידר את הקבוצה לאיש העסקים מיטשל גולדהאר.

### פורמולה 1

שניידר רכש את קבוצת "Jordan Grand Prix" מאדי ג'ורדן בתמורה ל-50 מיליון דולר, ושינה את שמה ל-"Midland F1" והקבוצה התחרתה במרוצים בשנים 2005–2006.

במקור, התכוון שניידר להקים קבוצה ולבנותה מן המסד, ברם הוא ביכר לרכוש את Jordan Grand Prix על מנת להבטיח את חדירתו לעולם הפורמולה 1 מבלי להזדקק להוצאות הגדולות שאחרת היו כרוכות בדבר. כמעט מיד לאחר שרכש את הקבוצה, פרחו שמועות כי הוא מתחרט עליה. בשנת 2005 מעט מאוד עבודות פיתוח נעשו בדבר המכוניות, בעוד שהשותפות הטכנית לשנת 2006 עם דאלארה כשלה, כמו-גם תוכנית להקמת קבוצת פורמולה 3 של מידלנד על-מנת להכשיר נהגים צעירים ברוסיה.

ב-9 בספטמבר 2006 נודע כי הקבוצה נמכרה לחברת ספייקר ששילמה תמורתה 106.6 מיליון דולר. ב-10 בספטמבר נאמר ברשת הטלוויזיה ITV כי שניידר כבר איננו מעורב בענייני הקבוצה למן ההודעה על מכירתה.

הערות שוליים
------------

1. ↑  Bibiomer (2023-02-25), *עברית: תעודת לידה המוכיחה את מקום הלידה*, נבדק ב-2023-03-03
2. ↑  לי בוץ, רשמית: מכבי ת"א נמכרה למיטשל גולדהאר, באתר ynet, 5 באוגוסט 2009
פירוש נוסף ערך זה עוסק בתוכנת מחשב. אם התכוונתם למכון חרדי להכשרה מקצועית, ראו מכון לומדה.
**לומדה** היא תוכנת מחשב שמטרתה הקניית ידע ומיומנויות מוגדרות למשתמש בה.
לאורך השנים נוצרו תוכנות רבות המנצלות את יכולת המחשב למטרת למידה ממוחשבת. כיום קיימים סוגים רבים של לומדות: לומדות ללימוד שפות, לומדות ללימוד מתמטיקה, לומדות להקלדה עיוורת ועוד.

סוגי לומדות
-----------

* **משחקי למידה** - לרוב מיועדים לילדים בגילאים צעירים. בתוכנות אלו מוקנה ידע, או מפותחת מיומנות, באמצעות משחק.
* **תוכנות לתרגול ובחינת ידע** - בתוכנות אלו הידע נבחן ומתורגל באופן ישיר ללא מעטפת המשחק.
* **מצגות** - תוכנות המציגות מידע באופן ישיר בצורה כתובה או באמצעות המחשה ויזואלית.
* שילוב של שלושת הסוגים לעיל - כדוגמת תוכנת הקלדה עיוורת המכילה הסבר כיצד יש להקליד, תרגול של הקלדה, משחקים ומבחנים.

לומדה סגורה ולומדה פתוחה
------------------------

**לומדה סגורה** משמשת ללמידה יחידנית ולתרגול. לומדות סגורות הן הראשונות שהוכנסו לשימוש בחינוך כבר בשנות השישים של המאה ה-20. הן דוגלות בשימוש במחשב כבמורה פרטי, ומתבססות על עקרונות הלמידה המתוכנתת. בלומדות מסוג זה משולבים היבטים כמו אבחון והערכה של לומד, קבלת החלטות על סמך הערכה לגבי קידום התלמיד, עריכת מבחנים ובדיקתם, דיווח ועיבוד תוצאות.

**לומדה פתוחה** היא לומדה שהשימוש בה מתבסס על תורת הלמידה על ידי בנייה (למידה קונסטרוקטיביסטית). לומדה פתוחה מאפשרות להעניק לתלמיד דרכים להתמודד בעצמו הן עם חומר חדש והן עם דרכים למציאתו. דוגמה לכך מהווה מעבד תמלילים או שפת תכנות - סביבה עתירת זמן, יצירתיות דמיון וחשיבה. סביבות אלו הו סביבות שאינן מוגבלות ואין אדם המגדיר מה יש וצריך לעשות.

קישורים חיצוניים
----------------

ויקישיתוף מדיה וקבצים בנושא **לומדה** בוויקישיתוף
* Gabe Zichermann: How games make kids smarter – הרצאה מאתר TED  אודות ההשפעה של משחוק על למידה ואינטליגנציה - העתיד המהנה.
* Extra Credits: Tangential Learning - סרטון הסבר על דרכים פשוטות לצמצם את הפער בין לומדות למשחקי מחשב מסחריים
* לומדה בנושא יצירה ועריכה של ערכים בוויקיפדיה, באתר ויקימדיה ישראל

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh99005301
* NKC: ph116713

 |
**אמנטל** (גרמנית: **Emmentaler**) היא גבינה קשה שמקורה בשווייץ. בצפון אמריקה, באוסטרליה ובניו זילנד מכונה גבינה זו גבינה שווייצרית, על אף שקיימים סוגים רבים של גבינות שווייצריות שונות. הגרסה הרומנית של גבינת אמנטל קרויה **Șvaițer** (שווייצר). גבינה הולנדית דומה "מאסדאם".

אמנטל במקור הגיעה מעמק אמה המצוי בקנטון ברן שבשווייץ. הגבינה מיוצרת גם במדינות נוספות אולם רק גבינות שיוצרו בקנטון ברן וכן ה- Allgäuer Emmentaler המיוצרת בגרמניה, בעלות סטטוס ה AOC. גבינות מצרפת, הולנד ומגרמניה נפוצות במיוחד. אפילו פינלנד היא יצואנית של גבינת אמנטל. בישראל מיוצרות גבינות דומות המשווקות תחת משפחת נעם של טרה, כגבינה חצי קשה. ובשם המסחרי "**טל העמק**" של תנובה כגבינה קשה. שם זה שומר על הדמיון לצליל השם המקורי ועל מותג "עמק".

אמנטל היא גבינה צהובה, קשה באופן בינוני, המאופיינת בחורים גדולים. לגבינה טעם פיקנטי, אך לא באופן מאוד בולט. שלושה סוגי בקטריות משמשים לייצור הגבינה: *Streptococcus*, *Lactobacillus* וכן *Propionibacter shermani*. בשלב המאוחר של ייצור הגבינה צורכת הבקטריה *Propionibacter shermani* את החומצה הלקטית המופרשת על ידי בקטריות אחרות ומשחררת פחמן דו-חמצני, אשר יוצר באיטיות את הבועות מהן ייווצרו החורים.

הגבינה שכיחה במאכלים בארצות הברית ובאירופה, שם היא משמשת בכריכים.
בעת בישול, שמים את הגבינה על גבי גרטנים ומכניסים לתנור על מנת להמיס את הגבינה וכך להזהיב את המנה ולהפכה לפריכה. הגבינה גם משמשת לפונדו.

ראו גם
------

* גבינה שווייצרית

קישורים חיצוניים
----------------

ויקישיתוף מדיה וקבצים בנושא **אמנטל** בוויקישיתוף
* גבינות חצי קשות
* אמנטל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119613512 (data)
* GND: 4152085-3

 |
**המפלצת מלוך נס** (שם מדעי: *Rhombopteryx nessiteras*), הידועה גם בשם "נסי" (Nessie) היא מפלצת אגדתית שחיה, כביכול, בלוך נס שבסקוטלנד.

ציור של המפלצת
פסל המפלצת מלוך נס
המפלצת מלוך נס, פסל רחוב ברמת השרון.
 לוך נס

היסטוריה של תצפיות
------------------

אזכורים למפלצת השוכנת בלוך נס מופיעים בסיפורים מלפני כ-1,500 שנה. ההתייחסות הראשונה הידועה לדמות המפלצת שבלוך נס היא בספר המתאר את סיפור חייו של הקדוש הנוצרי קולומבה, בו מסופר איך בשנת 565 לכאורה הציל את חייו של פיקט (סקוטי קדום) מידי מפלצת על האגם נס. הסיפור נחשב לאגדה עממית, לצד סיפור אחר בו קולומבה מחסל דוב בר באמצעות קולו בלבד.

הדיווח המודרני הראשון על "מפלצת" התרחש ב-2 במאי 1933. העיתון אינוורנס קוורייר פרסם סיפור על זוג מקומי שראה, לדבריו, "חיה ענקית מתגלגלת וטובלת באגם". הדיווח הפך לסנסציה עיתונאית והעיתונים הלונדוניים שלחו כתבים רבים לאגם בניסיון להשיג תמונה של ה"מפלצת" (כינוי שהעניק לחיה עורכו של הקורייר). קרקס אחד הגדיל לעשות והציע פרס בסך עשרים אלף פאונד למי שילכוד את המפלצת. ב-21 באפריל 1934 פורסם הצילום הראשון של המפלצת בעיתון דיילי מייל. הצילום הפך למפורסם מאוד ובמשך 60 שנה הוצג כהוכחה לקיומה של המפלצת באגם. בשנת 1994, הציגה תוכנית של ערוץ דיסקברי הוכחה שהצילום מזויף. לאחר מכן, התוודה כריס ספרלינג לפני מותו שאכן בנה את הדגם מצוללת צעצוע ומכר אותה לעיתון בעזרת החתן שלו שעבד בדיילי מיל.

לוך נס הוא אטרקציה תיירותית ורבים מגיעים לאזור בניסיון לצפות במפלצת. חוקרים רבים בדקו ברצינות את רעיון הימצאותה של מפלצת באגם באמצעות מחקרים גאולוגיים, סונאר וצלילה, ולא הצליחו להוכיח או להפריך שהיא קיימת או לספק ראיות משכנעות לכך. מחקר אחד העריך שעל פי גודל גופה המשוער של המפלצת וכמות הדגה המצויה באגם, המפלצת לא יכולה להתקיים בשל מחסור במזון. יש שאומרים שככל הנראה המפלצת היא פלסיוזאורוס ששרד עד היום. אישוש לטענה זו הגיע ב-2022, במחקר שנערך על מאובנים שנמצאו בערוצי מים בני 100 מיליון שנה, וממסקנותיו עולה כי ישנה אפשרות מבחינה מדעית שבמים מתוקים כמו של אגם לוך נס יכלו לחיות פלסיוזאורוסים, יצורים שנכחדו (לפי החוקרים המאובנים גם מצביעים על כך שהם אכן נכחדו) והולמים את מראה המפלצת. מחקר זה מערער את הטענה לפיה לא היו יכולים יצורים אלו לשרוד מחוץ למים מלוחים, אילו שרדו את ההכחדה העולמית.

בשנת 1968 פרסם זואולוג בריטי בשם פרדי הולידיי השערה לפיה המפלצת מלוך נס קשורה באופן ביולוגי לטולימונסטרום.

ב-2007 הציעה סוכנות הימורים בריטית פרס בסך מיליון ליש"ט (כ-1.3 מיליון דולר) למי שיצלם את המפלצת מלוך נס.

ב-2019 נלקחו דגימות DNA מתוך האגם ועל פיהם שיערו חוקרים שהמפלצת היא בעצם צלופח ענק.

ראו גם
------

* יטי
* אוגופוגו
* ביג פוט
* סוס המים

קישורים חיצוניים
----------------

ויקישיתוף מדיה וקבצים בנושא **המפלצת מלוך נס** בוויקישיתוף
* המפלצת מלוך נס, באתר למטייל
* בלדד השוחי, האם באגם לוך-נס יש מפלצת?, באתר ערוץ עשר
* המפלצת מלוך נס, באתר אנציקלופדיה בריטניקה (באנגלית)

הערות שוליים
------------

1. ↑  If the Loch Ness Monster Exists, What Is It? Reptile, Invertebrate, Amphibian, Mammal, Delta Quadrant Shape Shifter, Fish or Nothing?
2. ↑  חוקרי המאובנים נדהמו: "יש היתכנות מדעית לקיומה של מפלצת הלוך נס" | ישראל היום, באתר www.israelhayom.co.il
3. ↑  Holiday, F.T. *The Great Orm of Loch Ness*
4. ↑  מיליון ליש"ט למי שיצלם את המפלצת מלוך נס, באתר ynet, 4 ביוני 2007
5. ↑  אסור לפספס‏, חוקרים: יש לנו תיעוד שמוכיח סופית מהי "המפלצת מלוך נס", באתר וואלה!‏, 24 בספטמבר 2019
**חָלוּמִי** (מיוונית: **Χαλλούμι**; בטורקית: **Hellim**) היא סוג של גבינה חצי קשה (כ-30% שומן) שמקורה בקפריסין. מסורתית מיוצרת מחלב צאן ואולם כיום היא מיוצרת בעיקר מחלב פרות. צבע הגבינה לבן ולמרקמה שכבות אופייניות בדומה למוצרלה. בתהליך היצור מוטבלת הגבינה במשרה של מי מלח. בעולם נהוג לעטוף את הגבינה בעלי מנטה שמעניקים לה תוספת טעם וארומה, וכן אמורים לשמש כחומר אנטי מיקרוביאלי ממקור טבעי.

אחד המאפיינים העיקריים של גבינה זו הוא היכולת לטגן או לאפות אותה כך שהגבינה משחימה ללא התכה של הגבינה גם בטמפרטורות גבוהות ולכן גבינה זו משמשת רבות לצליה או לטיגון. הסיבה לכך שהגבינה איננה ניתכת היא העובדה שמדובר בגבינה ללא תוספת של חיידקים לקטיים.

תהליך הייצור
------------

גבינה זו, בדומה לשאר הגבינות החצי קשות, עוברת הגבנה על ידי אנזים הגבנה. הייחוד שלה היא שהיא מיוצרת ללא מחמצת לקטית כך שאין תהליך החמצה במהלך הייצור. הגבן נחתך ומופרד ממי הגבינה. הגבן עובר כבישה (בייצור מסורתי על ידי המשקל העצמי של הגבן ואילו בייצור תעשייתי על ידי מכבש גבינה (אנ') מכני), נחתך לקוביות ומועבר למים רותחים שם הוא עובר בישול של כחצי שעה ולאחר מכן הוא מועבר לתמלחת עד לקבלת אחוז המלח הרצוי.

קישורים חיצוניים
----------------

ויקישיתוף מדיה וקבצים בנושא **חלומי** בוויקישיתוף
* יעל גרטי, חלום של גבינה - המדריך השלם לגבינת חלומי, באתר ynet, 20 באוגוסט 2006
* חלומי, אתר מועצת הכבשים
**הארווי אלברט ג'ייסון** (באנגלית: **Harvey Jason**; נולד ב-29 בפברואר 1940) הוא שחקן קולנוע אנגלי שגר כיום בארצות הברית ומתפרנס ממכירת ספרים עצמאיים.

ביוגרפיה
--------

הוא נולד בפברואר 1940 בלונדון, בריטניה לשחקן אלק ג'ייסון ולמרי גולדבלט. ג'ייסון נשוי לשחקנית פמלה פרנקלין, איתה השתתף בסרט האימה "Necromancy "ועם שני ילדיהם. יחדיו הם מנהלים את חנות הספרים העצמאית "Mystery Pier Books", במערב הוליווד, קליפורניה.

משחק
----

הוא הופיע לראשונה על המסך בסרט לילית' מ-1964.

ב-1967 הופיע בסדרה באטמן בתור סקודר ולאורך שנות ה-70 הופיע בתפקידים קטנים במספר סדרות וסרטים.

ב-1972 שיחק בקולומבו בתור מנחה.

ב-1973 שיחק ב-להציל את הנמר בתפקיד ריקו לצידו של ג'ק למון.

ב-1977 שיחק בסדרת הפעולה המלאכיות של צ'רלי. שנה לאחר מכן הופיע בתור הווארד וילסון בספינת האהבה.

ב-1984 הופיע בסדרה זאב מעופף וב-1986 שיחק בסדרה אביר על גלגלים ובסדרת הקומדיה קשרי משפחה.

ב-1988 שיחק בסדרת הטלוויזיה מסע בין כוכבים: הדור הבא בתור פליקס לינץ'. האותה שנה תרם את קולו לדיבוב בסרט אוליבר וחבורתו. שנה לאחר מכן שיחק בסדרה שושלת בתור ריי מונטנה.

ב-1995 שיחק בדרמה הטלוויזיונית של FOX "סיפורו של או. ג'יי סימפסון". ב-1993 שיחק את הפסיכיאטר ד"ר קייזר בסדרה פרקליטי אל איי.

ב-1996 השתתף בסיינפלד בתור כרוז מכירות.

ב-1997 שיחק בפארק היורה: העולם האבוד בתור הצייד אג'אי סידהו. באותה שנה תרם את קולו למשחק הווידאו אי הקופים 3: קללת אי הקופים.

סרטו האחרון יצא 2001 בדמות סרט המתח "Soul Survivors". אחריו הוא פרש ממשחק והחל במכירת ספרים.

קישורים חיצוניים
----------------

* הארווי ג'ייסון, במסד הנתונים הקולנועיים IMDb (באנגלית)
* הארווי ג'ייסון, באתר AllMovie (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4004 8093
* LCCN: no2001094113
* VIAF: 11964134
* WorldCat: lccn-no2001094113

 |
גבינת **דבלינר** (באנגלית: **Dubliner**) היא גבינה מתוקה וגרגירית העשויה מחלב פרה מפוסטר, מיושנת מעל שנה.

מאפיינים וייצור
---------------

הגבינה מיוצרת על ידי Carbery, הממוקמת במחוז קורק, אירלנד והפכה למפורסמת מאוד גם מחוץ לאירלנד. מאז 1996, היא משווקת בין-לאומית על ידי **Ornua** שפירושה באירית "**זהב חדש**" (לשעבר ה-Irish Dairy Board) תחת תווית השם **Kerrygold**. הגבינה נקראת על שם העיר דבלין, אף על פי שהיא מיוצרת כאמור במחוז קורק.

היא שואפת לשלב את החריפות של צ'דר בוגרת עם המתיקות החמאתית של פרמזן. גבינת דבלינר עשויה להכיל גבישי סידן חומצת חלב טבעיים (Calcium lactate), המופיעים בגבינה כחתיכות לבנות קטנות.

 קריגולד דבלינר בחנות

היסטוריה
--------

ג'ון לוסי, חקלאי אירי, יצר גבינה בשם "ארגלן" (Araglen) ב-1990; המטרה שלו הייתה לייצר אלטרנטיבה לגבינת צ'דר שניתן לייצר "באמצעות (בעיקר) ציוד צ'דר קיים, למכירת הגבינה באירופה". שנה לאחר מכן, Carbery Milk Products חתמה על הסכם למסחור של Araglen. הייצור המסחרי החל ב-1994. חמש שנים מאוחר יותר, היא הוצגה גם בארצות הברית, ועד 2011, יותר מ-40,000 טונות יוצרו למכירה במספר שווקים.

הערות שוליים
------------

1. 1 2 3  "Dubliner - Cheese.com". *www.cheese.com*. נבדק ב-2021-03-05.
2. ↑  Taylor, Charlie. "Dubliner cheese-maker Carbery secures €35m loan from EIB". *The Irish Times* (באנגלית). נבדק ב-2021-03-05.
3. ↑  "Dubliner". Carbery. נבדק ב-2013-11-11.
4. ↑  Blume, Aimee (13 במרץ 2013). "Dubliner and Dubliner with Stout". *Cheese of the Week*. Scripps Interactive Newspaper Group. נבדק ב-2013-11-11. `{{cite web}}`:  (עזרה)
5. 1 2 3  Lucey, John (בספטמבר 2011). "Successful Cheese Diversification Examples: Dubliner Cheese and The Growth of Wisconsin Specialty Cheese" (PDF). *Cheese Symposium Proceedings & Presentations*. Teagasc. נבדק ב-2013-11-11. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דבלינר"**.
**קולומייה** (בצרפתית: **Coulommiers**) היא גבינה רכה מיושנת המגיעה מהקומונה קולומייה במחוז סן ומארן בצרפת. הגבינה עשויה מחלב בקר, ובדרך כלל בעלת צורת דיסק, עם קליפת עובש אכילה של פטריית *Penicillium camemberti*. כשמכינים אותה כגבינה ארטיזנית (גבינת "בוטיק" בעבודת יד) מחלב לא מפוסטר, היא לרוב תקבל גוון אדמדם בחלקים מקליפת העובש. תקופת היישון כשמכינים את הגבינה מחלב מפוסטר היא כארבעה עד שישה שבועות. אחוז השומן בה הוא כ-40 אחוז.

גבינת הקולומייה היא קרובת משפחה פחות מוכרת של הברי, אם כי ייצור הקולומייה החל לפני הברי. היא קטנה יותר מהברי, עבה ממנה וטעמה אגוזי יותר, אך מלבד זאת יש לה מאפיינים דומים - לרבות צבע כשל חמאה ומרקם נימוח. הגבינה מיוצרת לעיתים בייצור בוטיק במחלבות קטנות ולעיתים באופן תעשייתי, אם כי הגרסה התעשייתית עשויה להיות מחלב מפוסטר ולהיות בעלת טעם פחות עמוק מזה המתקבל בגבינה לא מפוסטרת. מכיוון שהיא אינה נכללת בתו התקן AOC, ניתן לייצרה עם חלב מפוסטר ולייצאה לארצות הברית.

היסטוריה
--------

בשנת 1930 היו 250 יצרני גבינה בקולומייה, שמכרו את תוצרתם למיישני גבינות (affineur) בשוק של קולומייה בכל יום רביעי. עד 1946 ירד מספר יצרני הגבינה עד לשישים. יצרנים אלו הכינו כולם "ברי דה קולומייה" (לפי הגדרה) בגדלים שונים, אך רק מפרט הגודל המסוים - קוטר של 13 עד 15 ס"מ - היה ייחודי לשוק של קולומייה. כיום גבינה זו נודעת בשם "קולומייה". ב-2008 כתבים וחברי מועצה מקומיים, בראשות סגן ראש העיר פרנק ריסטר, השיקו את פרויקט PDO שמטרתו העלאת קרנה של גבינת הקולומייה הייחודית.

קישורים חיצוניים
----------------

ויקישיתוף מדיה וקבצים בנושא **קולומייה** בוויקישיתוף
* Cheese.com: Coulommiers
* גבינת קולומייה, באתר השולחן

הערות שוליים
------------

1. ↑  "Farmers' Weekly Review, 9 June 1966: French Cheese and Fruit". idnc.library.illinois.edu. 1966-06-09. נבדק ב-2014-07-29.
2. ↑  ‏Janet Fletcher (2011-08-31). "Try French Brie's little sister, Coulommiers". sfgate.com. נבדק ב-2013-09-13.
3. ↑  "PDO for Brie de Coulommiers – Let it Brie?!". cheesesolidarity.wordpress.com. 2011-05-13. נבדק ב-2013-09-13.
**בֶּל פַּאֶזֶה** (באיטלקית: **Bel Paese**; באופן מילולי: "ארץ יפה") היא גבינה איטלקית רכה למחצה. הגבינה הומצאה בשנת 1906 על ידי אג'ידיו גלבּני שרצה לייצר גבינה עדינה וחצי רכה למכירה בעיקר באיטליה.

השם
---

השם בל פאזה מגיע מכותרתו של ספר שנכתב על ידי אנטוניו סטופאני (אם כי ישנה התייחסות עתיקה בהרבה לשם על ידי דנטה אליגיירי ופרנצ'סקו פטרארקה). השם באיטלקית כאמור "ארץ יפה" והוא משמשת כביטוי באטילקית בהשאלה עבור "איטליה עצמה".

ייצור
-----

הגבינה יוצרה במקור במלזו, עיירה קטנה ליד מילאנו באזור לומברדיה, היא מיוצרת כעת באיטליה ובארצות הברית. בל פאזה היא גבינה מחלב פרה, היא מתבגרת במשך שישה עד שמונה שבועות, ויש לה ארומה חלבית שמנת וקלילה. הצבע הוא צהוב חיוור, קרמי. היא עשויה בגלגלים קטנים, ודומה מאוד לגבינת סן-פאולין הצרפתית ול-Butterkäse הגרמנית. יש לה טעם עדין וחמאתי שעבורו היא נצרכת בדרך כלל עם יינות פירותיים, אדום יבש או לבן. היא מועדפת על ידי רבים כגבינת חטיף או קינוח ונמסה בקלות בשימוש על פיצות או בתבשילים שונים. בל פאזה משמשת לעיתים קרובות כתחליף לגבינת מוצרלה.

ניתן לזהות גבינת בל פאזה מקורית לפי העטיפה. יש עליה תמונה של הגאולוג והפלאונטולוג האיטלקי אנטוניו סטופאני, שהמסכת הגאולוגית שלו "Il bel paese" העניקה את שמה לגבינה של גלבני, אבל בעוד שעל עטיפת הגבינה המיוצרת באיטליה התמונה של סטופאני מגיעה עם רקע מפת איטליה, הרי לגבינה המיוצרת בארצות הברית יש רקע של מפת של ארצות הברית.

לקריאה נוספת
------------

* מוצרי מזון חקלאי לומברדיים מסורתיים (באיטלקית)

ראו גם
------

* גבינת בל פאזה באתר גלבני

הערות שוליים
------------

1. ↑  Davidson, Alan (2014). *The Oxford Companion to Food*. Oxford University Press. p. 77.
2. ↑  Farrar, Robert R. (1939). *A soft cheese of the Bel Paese type. Circular No. 522*. US Department of Agriculture.
**אנה כריסטי** (באנגלית: **Anna Christie**) הוא סרט קולנוע אמריקאי משנת 1930 עם גרטה גרבו בתפקיד הראשי.

התסריט מבוסס על המחזה "אנה כריסטי" של יוג'ין אוניל (1921) שזיכה אותו בפרס פוליצר. העיבוד הראשון לקולנוע נעשה כסרט אילם בשנת 1923. המחזה הוצג בהבימה ב-1957 עם מרים זוהר בתפקיד הראשי.

זה הסרט המדבר הראשון של גרבו ובניגוד לשחקנים רבים שהדיבור חיסל להם את הקריירה גרבו השתלבה בסרטים המדברים למרות המבטא הזר שלה והגיעה לשיאים שרק שחקנים מעטים זכו להם.

גרטה גרבו הייתה מועמדת לפרס אוסקר לשחקנית הטובה ביותר, הסרט היה מועמד גם לפרס אוסקר על הבימוי והצילום.

תקציר העלילה
------------

כריס כריסטופרסון (ג'ורג' מריון) הוא רב חובל מזדקן של דוברת פחם שעוגנת בנמל ניו יורק. הוא גר בדוברה ביחד עם ידידתו האלכוהוליסטית מרטי אוונס (מרי דרסלר) והם נוהגים לבלות את מרבית זמנם בשתייה על הדוברה ובבר של לארי (לי פלפס).

כריס הוא מהגר משוודיה, הוא עזב את אשתו ובתו אנה במינסוטה. אשתו מתה ואנה נשארה אצל קרובי משפחה שניצלו אותה בעבודה בשדה והטרידו אותה מינית. לבסוף ברחה לסיינט פול ועסקה בזנות לאביה כתבה שהיא עובדת כאחות בבית חולים.

היא כתבה לו שהייתה חולה אושפזה בבית חולים וכעת היא רוצה להגיע אליו ולנוח אף על פי שלא ראתה אותו מגיל חמש.

היא מגיעה לבר ונפגשת עם אביה וידידתו. כריס מציע לה לגור איתו על הדוברה והיא מסכימה מחוסר ברירה.

לילה אחד מתחוללת סערה והם אוספים לדוברה שלושה ימאים שאיבדו את דרכם בערפל.

אחד מהם הוא מט בורקה (צ'ארלס ביקפורד), אנה מטפלת בו והוא מתאהב בה. הם יוצאים לבלות בלונג איילנד ובחזרה לדוברה הוא מציע לה נישואים.

כריס מתנגד שאנה תינשא לימאי כי הרבה ימאים ממשפחתו טבעו בים. גם אנה מסרבת להצעתו וכאשר הוא לוחץ עליה לקבל הסבר היא נשברת ומגלה לו על עברה כזונה בסיינט פול. מטי ההמום מקלל אותה ובורח.

לבסוף הוא מתחרט, חוזר לדוברה, משלים עם האב ומחבק את אנה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| גרטה גרבו | אנה כריסטי |  |
| צ'ארלס ביקפורד | מט בורקה | ימאי |
| מארי דרסלר | מרטי אוונס | ידידה של כריס |
| ג'ורג' מריון | כריס כריסטופרסון | אבא של אנה |
| לי פלפס | לארי | ברמן |

קישורים חיצוניים
----------------

ויקישיתוף מדיה וקבצים בנושא **אנה כריסטי** בוויקישיתוף

* "אנה כריסטי", במסד הנתונים הקולנועיים IMDb (באנגלית)
* "אנה כריסטי", באתר נטפליקס
* "אנה כריסטי", באתר AllMovie (באנגלית)
* "אנה כריסטי", באתר Rotten Tomatoes (באנגלית)
* "אנה כריסטי", באתר Box Office Mojo (באנגלית)
* "אנה כריסטי", באתר אידיבי
* "אנה כריסטי", במסד הנתונים הקולנועיים KinoPoisk (ברוסית)
* קטע מאנה כריסטי, באתר יוטיוב

הערות שוליים
------------

1. ↑  אנה כריסטי בהבימה 1957, באתר ארכיון הבימה
**ג'ונתן הייד** (באנגלית: **Jonathan Hyde**; נולד ב-21 במאי 1948) הוא שחקן אנגלי יליד אוסטרליה, אשר התפרסם בזכות תפקידיו כמשרת הנאמן בסרט "ריצ'י ריץ'", כג'יי ברוס איסמיי בסרט "טיטניק", וורן וסטרידג' בסרט "אנקונדה" וכצייד ואן פלט ב"ג'ומנג'י".

חיו המוקדמים
------------

הייד נולד בבריזביין, קווינסלנד, אוסטרליה.

קריירה
------

הוא חבר בלהקה השייקספירית המלכותית ובוגר האקדמיה המלכותית לאמנות הדרמה. הייד היה חבר בצוות המקורי של מבט הפוך. הייד שיחק בתפקיד גי' ברוס איסמיי, דירקטור בחברת וייט סטאר ליין בסרט טיטניק, האגיפטולוג אלן צ'מברלין בסרט המומיה ואן פלט בג'ומנג'י.

הוא הופיע בסדרות טלוויזיה וביניהן: הרפתקאות שרלוק הולמס ורציחות במידסומר.

ב-2007, שיחק בתפקיד ד"ר דורן במחזה השחף, שנכתב על ידי אנטון צ'כוב, וכן כרוזן קנט בהמלך ליר. שניהם הוצגו בהצגות בינלאומיות.

כמו כן השתתף בסדרה הבריטית ספוקס בתפקיד איליה, שר רוסי. 

הוא שיחק בסדרה "הנגיף", בתפקיד אולדריץ' פאלמר, מיליארדר קשיש אשר רודף אחר חיי נצח. 

בשנת 2016 שיחק במיני-סדרה "משפט טוקיו", דרמה היסטורית המתארת את בית הדין הבינלאומי הצבאי למזרח הרחוק.

חיים אישיים
-----------

הייד נשוי לסופרנו הסקוטית, איזבל ביוקנן. לזוג יש שתי בנות, אחת מהן היא השחקנית ג'ורג'יה קינג.

קישורים חיצוניים
----------------

ויקישיתוף מדיה וקבצים בנושא **ג'ונתן הייד** בוויקישיתוף
* 

* אתר האינטרנט הרשמי של ג'ונתן הייד

* ג'ונתן הייד, במסד הנתונים הקולנועיים IMDb (באנגלית)

* ג'ונתן הייד, באתר "אידיבי", מאגר הידע העברי לקולנוע ישראלי ועולמי

* ג'ונתן הייד, באתר AllMovie (באנגלית)

* ג'ונתן הייד, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385703205171
* GND: 1061747115
* ISNI: 0000 0000 4198 916X
* LCCN: no96056436
* VIAF: 68527934
* WorldCat: lccn-no96056436

 |
**אלכסנדר פטושקו** (ברוסית: **Александр Лукич Птушко**; ‏19 באפריל 1900 - 6 במרץ 1973), במאי סובייטי. התפרסם בבימוי סרטי פנטזיה על בסיס סיפורי עם.

ביוגרפיה
--------

אלכסנדר פטושקו נולד בעיר לוגנסק אז בתחומי האימפריה הרוסית, היום באוקראינה. לאחר סיום בית הספר עבד בתור שחקן וצייר בתיאטרון המקומי וכעיתונאי. בשנת 1923 הוא עבר למוסקבה והחל ללמוד כלכלה. לא סיים את הלימודים והחל לעבוד כצייר ובונה בובות לסרטים מצוירים. בשנת 1932 פטושקו ביים את סרטו הראשון.

בשנת 1935 אלכסנדר פטושקו סיים את הסרט "ההוליבר החדש" שהיה שילוב של סרט אנימציה עם כ-1500 בובות ושחקנים חיים. הסרט היה מבוסס על ספרו של ג'ונתן סוויפט אך תוך התאמת העלילה למציאות סובייטית. הסרט זכה בפרס בפסטיבל הקולנוע בוונציה. לאור הצלחת הסרט, הבמאי קיבל מחלקה במוספילם. בשנת 1939 הוא ביים סרט נוסף תוך שימוש באותה טכניקה - סרט אנימציה בשילוב עם שחקנים.

במהלך מלחמת העולם השנייה אלכסנדר פטושקו השתתף בצילום מספר סרטים תוך שילוב הניסיון שלו באפקטים מיוחדים.

לאחר חזרה למוסקבה הוא פנה לעשיית סרטים שמבוססים על סיפורי עם. הסרט הראשון "הפרח מאבן" צולם בשנת 1946. הסרט זכה לפרס בפסטיבל הקולנוע בקאן ופטושקו קיבל עבורו פרס ברית המועצות. בהמשך הוא עשה מספר סרטים נוספים שהתבססו על סיפורי עם ועל יצירות של אלכסנדר פושקין. בשנת 1953 הוא זכה בפרס נוסף בפסטיבל הקולנוע בוונציה.

בנוסף לבימוי סרטים הו היה מלמד ב-VGIK וכתב מספר סרטים על אפקטים מיוחדים וסרטי אנימציה. בשנת 1969 הוענק לו תואר אמן העם.

בשנות ה-60 מספר סרטיו הוקרנו בארצות הברית תוך דיבוב וקיצור.

אלכסנדר פטושקו נפטר במוסקבה והוטמן בבית העלמין נובודוויצ'יה.

קישורים חיצוניים
----------------

ויקישיתוף מדיה וקבצים בנושא **אלכסנדר פטושקו** בוויקישיתוף

* אלכסנדר פטושקו, במסד הנתונים הקולנועיים IMDb (באנגלית)
* אלכסנדר פטושקו, באתר AllMovie (באנגלית)
* אלכסנדר פטושקו, במסד הנתונים הקולנועיים KinoPoisk (ברוסית)
* אלכסנדר פטושקו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322187405171
* BnF: cb140525745 (data)
* GND: 133034941
* ISNI: 0000 0001 1140 0374
* LCCN: n97875084
* NTA: 307218937
* SUDOC: 083513345
* VIAF: 59286909
* WorldCat: lccn-n97875084

 |
**אלסנדרו בלאזטי** (באיטלקית: **Alessandro Blasetti**; ‏ 3 ביולי 1900 – 1 בפברואר 1987) היה במאי קולנוע איטלקי שהשפיע על זרם הניאו ריאליזם האיטלקי באמצעות סרטו "הליכה בעננים" (Quattro passi fra le nuvole) משנת 1934. הוא השתתף בסרטו של לוקינו ויסקונטי "בליסימה" בתפקיד עצמו. בלאזטי נחשב לקולנוען נחוש וסמכותי (ומכאן הכינוי "מנהל במגפיים"), ולמומחה באמנות הקולנוע. בין היתר כיהן כנשיא חבר השופטים בפסטיבל קאן בשנת 1967. בלאזטי נולד ברומא, שם גם נפטר.

חייו
----

בלאזטי בנעוריו, החל את דרכו כמבקר קולנוע של עיתונים ומגזינים. בשנת 1927 הקים ביחד עם קבוצת חברים את אולפני "אוגוסטוס", ושנה לאחר מכן יצר את סרטו הראשון "יום ראשון" שהושפע רבות מהריאליזם הסובייטי ונחשב לאחת מיצירותיו החשובות ביותר של בלאזטי, אך לא נותר זכר מסרטו.
מאוחר יותר הוא הופך למנהל האולפן ונחשב ליוצר הפורה והבולט של האולפן.
בשנת 1934 בלאזטי יוצר את סרטו 1860, המתאר את קרב קלטפימי שנערך בסיציליה, סרט שנחשב לאחד מיסודות הנאו-ריאליזם איטלקי.

סרטיו של בלאזטי הורישו לנאו-ריאליזם את הסגנון והעיצוב הפשוטים והריאליסטיים. סרטיו צולמו מחוץ לאולפן, באור טבעי, תוך שימוש בשחקנים לא-מקצועיים בכוונה תחילה.

בשנת 1935, יצר את הסרט "המשמר הישן" שהציג את חגיגות ההצלחה של המהפכה הפשיסטית בידי החולצות השחורות.ב-1942, יצר את סרטו "הליכה בעננים" שנחשב ליצירה הטובה ביותר של בלאזטי ובין המשפיעות על זרם הניאו ריאליזם של הקולנוע האיטלקי.

אף על פי שנחשב לפציפיסט נמנע בלאזטי מלבקר את השלטונות הדיקטטוריים במאה ה-20 ובמידה רבה הוא מזוהה עם המשטר הפשיסטי של בניטו מוסוליני. רק בסרטו "כתר הברזל" משנת 1940, הכניס רמזים פוליטיים וביקורת על שר התעמולה של גרמניה הנאצית, יוזף גבלס.

לאחר המלחמה, הוא מפיק סרטים אומנותיים טהורים מלבד אחד שיצר כמחווה לפרטיזנים, "יום בחיי" משנת 1946. לאחר מכן יצר מספר סרטים בעלי אופי אומנותי אחר, "חבל שהיא רעה" משנת 1954 שנחשב לסרט קומדיה עדין.

בשנת 1958 יצר את סרטו "אירופה בלילה", סרט דוקומנטרי הסוקר את חיי הלילה בערי אירופה המערבית. הסרט, בעל סממנים ארוטיים עם מאפיינים של סרטי מתח, נחשב כפורץ דרך בקולנוע והיווה את יריית הפתיחה ליצירת סרטים באסתטיקה קולנועית מזן חדש ושימוש בארוטיקה ומיניות.

קישורים חיצוניים
----------------

ויקישיתוף מדיה וקבצים בנושא **אלסנדרו בלאזטי** בוויקישיתוף
* The Films of Alessandro Blasetti, אתר המוזיאון לאמנות מודרנית, 2 בנובמבר 2010 (באנגלית)
* אלסנדרו בלאזטי, באתר "Find a Grave" (באנגלית)

* אלסנדרו בלאזטי, במסד הנתונים הקולנועיים IMDb (באנגלית)

* אלסנדרו בלאזטי, באתר AllMovie (באנגלית)

* אלסנדרו בלאזטי, במסד הנתונים הקולנועיים KinoPoisk (ברוסית)

הערות שוליים
------------

1. ↑  Charles Silver, The Films of Alessandro Blasetti, אתר המוזיאון לאמנות מודרנית, 2 בנובמבר 2010
2. ↑  Biografia di Alessandro Blasetti, אתר Rai, איטלקית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439952905171
* BNC: 000046900
* BNE: XX1600635
* BnF: cb12024726f (data)
* CANTIC: a12364095
* GND: 119044803
* ICCU: RAVV054055
* ISNI: 0000 0001 2135 616X
* LCCN: n82094446
* NKC: ola2002153310
* NTA: 146624890
* RKD: 393140
* SNAC: w6g309hn
* SUDOC: 028406001
* ULAN: 500473919
* VIAF: 61559882
* WorldCat: lccn-n82094446

 |
**אמיר בר-לב** (באנגלית: **Amir Bar-Lev**; נולד ב-1972) הוא במאי קולנוע ומפיק אמריקאי. בר-לב פועל בתחום הסרטים התיעודיים וזכה בשנת 2012 בפרס אמי על סרטו "The Tillman Story".

ביוגרפיה
--------

בר-לב גדל בברקלי שבקליפורניה, בן לאב שירד לארצות הברית עם משפחתו בגיל 9 לאחר שגדל בקיבוץ בית אלפא, ואם יהודייה מניו יורק. באוניברסיטה למד תאולוגיה.

סרטו הראשון כבמאי וכמפיק היה "Fighter" שיצא באוגוסט 2001. הסרט עוסק בסיפורם של שני ניצולי שואה יהודים-צ'כים: ארנושט לוסטיג ויאן ויינר, וזכה בציון לשבח בפסטיבל קרלובי וארי. ב-2007 יצא סרטו "My Kid Could Paint That" על ילדת הפלא הציירת מרלה אולבסטיד. הסרט היה מועמד לפרס חבר המושבעים של פסטיבל סאנדנס.

ב-2010 יצא סרטו "The Tillman Story" על שחקן הפוטבול פט טילמן שהתגייס לצבא ארצות הברית ונהרג באפגניסטן מאש ידידותית. הסרט היה מועמד לפרס חבר המושבעים בפסטיבל סאנדנס, לפרס הסרט הדוקומנטרי הטוב ביותר בפסטיבל הסרטים של ציריך וזכה בפרס אמי בשנת 2012.

ב-2014 יצא סרטו "Happy Valley" על פרשת ההתעללות המינית בילדים מצד חבר צוות המאמנים של קבוצת הפוטבול באוניברסיטת המדינה של פנסילבניה, והטיוח שנעשה בנושא על ידי המאמן הראשי הנערץ של הקבוצה ומנהלי המוסד. הסרט זכה בפרס הסרט התיעודי הטוב ביותר בפסטיבל הסרטים בסרסוטה.

ב-2017 יצא הסרט שביים "Long Strange Trip" על להקת "גרייטפול דד". הסרט בן ה-4 שעות שלהפקתו היה שותף מרטין סקורסזה, זכה לשבחי המבקרים.

בר-לב הפיק את הסדרה "VH1: All Access" על עולם המוזיקה. הוא היה שותף להפקת הסרט "Trouble the Water" שהיה מועמד לפרס אמי ב-2010. הפיק את "12-12-12: The Concert for Sandy Relief", הקונצרט למען נפגעי הוריקן סנדי ב-2012. כמו כן הפיק עוד תוכניות טלוויזיה שונות.

הוא לימד בחוג לקולנוע של אוניברסיטת ניו יורק.

קישורים חיצוניים
----------------

* אמיר בר-לב, במסד הנתונים הקולנועיים IMDb (באנגלית)
* אמיר בר-לב, באתר AllMovie (באנגלית)
* אמיר בר-לב, במסד הנתונים הקולנועיים KinoPoisk (ברוסית)
* A Jewish filmmaker’s long strange trip to documenting the Grateful Dead, ‏Times of Israel, ‏22 במאי 2017
* אמיר קמינר, "אפשר להעריץ גיבור גם בלי להפוך אותו לאגדה", באתר ynet, 26 ביוני 2012
* Bar-Lev is the subject of the Galway Film Fleadh Directors Masterclass באתר IDTN, 28 ביוני 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009541107305171
* BNE: XX4775416
* GND: 103399927X
* ISNI: 0000 0001 1847 5758
* LCCN: no2001035244
* VIAF: 169598962
* WorldCat: lccn-no2001035244

 |
**לואיס קול** (באנגלית: **Louis Cole**; נולד בשנת 1986), הוא זמר-יוצר ונגן אמריקאי. הוא נגן ג'אז שיכול לנגן במספר כלים.

ביוגרפיה
--------

לואיס קול נולד בשנות ה-90 של המאה ה-20 בלוס אנג'לס למשפחה של מוזיקאים. אביו ניגן ג'אז בפסנתר ואימו ניגנה בגיטרה בס. לואיס התחיל לנגן בגיל 8. בשנת 2009 הוא סיים לימודים בבית הספר למוזיקה באוניברסיטת דרום קליפורניה.

לאחר סיום הלימודים, בהמלצות חברו, הוא העלה את יצירותיו ביוטיוב. היצירות זכו להצלחה והוא המשיך להעלות את יצירותיו לפלטפורמה זו. יחד חברתו ללימודים ז'נבייב ארטדי הוא יצר את הצמד "Knower". בשנת 2010 הם הוציאו לאור את האלבום הראשון שלהם ובהמשך הם הוציאו אלבומים נוספים.

בשנת 2015 קול היה שותף לכתיבת שיר עבור אלבומו החדש של סיל. יחד עם ארטדי הם השתתפו באלבום חדש של Snarky Puppy. בשנת 2017 הוא כתב שני שירים לאלבום Drunk של ת'אנדרקאט. בעקבות הצלחותיו הוא חתם על חוזה בחברת תקליטים של  פליינג לוטוס. קול הוציא תחתם בשנת 2018 אלבום סולו חדש.

בשנת 2016 לצמד Knower צורפו זמנית מספר נגני ג'אז נוספים וביחד הם ערכו סיבוב הופעות באירופה. בשנת 2018 הצמד ערך סבב הופעות נוסף במספר מדינות כולל יפן והרפובליקה העממית של סין. בשנת 2019 הם הופיעו במדינות אמריקה הדרומית.

בשנת 2020 הוא השתתף בכתיבת שירים לאלבום חדש של ת'אנדרקאט.

קיימת השערה שקול ביחד עם סם גנדל מהווים דואט Clown Core שמופיע בעילום שם.[דרוש מקור]

דיסקוגרפיה
----------

### אלבומי סולו

* 2010: *Louis Cole*
* 2011: *Album 2*
* 2018: *Time*
* 2019: *Live Sesh*
* 2020: *LIVE 2019*
* 2022: *Quality Over Opinion*

### אלבומים של Knower

* 2010: *Louis Cole and Genevieve Artadi*
* 2011: *Think Thoughts*
* 2013: *Let Go*
* 2016: *Life*

פרסים ומועמדויות
----------------

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום הג'אז האלטרנטיבי הטוב ביותר | *Quality Over Opinion* | **מועמדות** |  |

קישורים חיצוניים
----------------

* לואיס קול, ברשת החברתית אקס (טוויטר)
* לואיס קול, סרטונים בערוץ היוטיוב
* לואיס קול, במסד הנתונים הקולנועיים IMDb (באנגלית)
* לואיס קול, באתר ספוטיפיי
* לואיס קול, באתר AllMusic (באנגלית)
* לואיס קול, באתר MusicBrainz (באנגלית)
* לואיס קול, באתר Songkick (באנגלית)
* לואיס קול, באתר Genius
* סרטונים בערוץ של לואיס קול, באתר יוטיוב
* לאויס קול ו-Knower

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020043862
* MusicBrainz: 525ef747-abf6-423c-98b4-cd49c0c07927
* VIAF: 6515158551013516540000
* WorldCat (עם VIAF): 6515158551013516540000

 |



1. ↑  2024 GRAMMY Nominations: See The Full Winners & Nominees List | GRAMMY.com, grammy.com
**תוּדחַליה** או **תוּדְחַלִיאַש הרביעי** היה בנו הצעיר של חתושילי השלישי ושל אשתו פודוחפה ומלך החתים בין השנים 1237–1209 לפנה"ס בתקופת הממלכה החתית החדשה.

תודחליה הרביעי נולד בחצר המלכות של הבירה חתושש בדיוק כמו אחיו הבכור נֶרִיקַלִי/נריקליש ככל הנראה עוד בתקופה שאביהם היה מושל העיר בתקופת אחיו מוותלי השני.
עם הזמן החליט חתושילי השלישי להעביר את המלכות לתודחליה על אף שלא היה היורש הטבעי לכס המלכות. עם עלייתו לשלטון קידם תודחליה הרביעי את היחסים הדיפלומטיים החמים עם קוּרוּנְתַה/קורונתש (בנו הנוסף של מוותלי השני) לבקשת אביו, אשר המשיך למשול על העיר תַרְחוּנְתַשַה (Tarḫuntašša) (העיר טרם נחשפה). תודחליה אף יצר טבלאות נחושת אשר עליהן נרשם הסכם הידידות בין השניים.

לוח מכתב באכדית מכתבי אוגרית, מתוחליה הרביעי לעמשתמר השני מלך אוגרית, האוסר על שליחים בין חתושה ומצרים להחליף סוסיםלוח מכתב באכדית מכתבי אוגרית, מתוחליה הרביעי לעמשתמר השני מלך אוגרית, האוסר על שליחים בין חתושה ומצרים להחליף סוסים
תקופתו של תודחליה הרביעי התברכה בזכות תנופת הבנייה הנרחבת ברחבי הממלכה כגון, הכשרת המבצר המלכותי בלב העיר חתושה.
אך הפרויקטים הנודעים מכל אשר הותיר אחריו תודחליה הרביעי היו בניית מערכת של 13 סכרים כתשובה מיידית לבצורת הכבדה שפקדה את הממלכה. אחד מהסכרים הללו נשמר בצורה די טובה ועומד עד ימינו בסמוך לעיירה הטורקית אלג'ה, מקומו של האתר הארכאולוגי אַלַג'הויוק, וסיום בניית מקדש הסלע שביַאזִילִיקַאיָה (המרוחקת שני ק"מ מחתושה). מקדש הסלע מהווה בפני עצמו אתר יוצא דופן מפני שהוא בנוי משתי אכסדרות טבעיות שדפנותיהן מכוסות בתבליטים המציגים 71 אלים מתוך פנתיאון האלים החתי.

קטע מתוך תבליט סלע המתאר את 71 האלים מתוך הפנתיאון החתי

לקריאה נוספת
------------

* Michael Roaf, **Cultural Atlas Of Mesopotamia and the ancient near east**, 1991.

* אלי בר-נביא, **תולדות העולם משחר האנושות ועד ימינו**, הוצאת ידיעות אחרונות, 1994.

קישורים חיצוניים
----------------

ויקישיתוף מדיה וקבצים בנושא **תודחליה הרביעי** בוויקישיתוף
* תודחליה הרביעי, באתר על מלכי החתים
* החתים, באתר היסטוריית העולם

|  |  |  |
| --- | --- | --- |
| **הקודם**:**חתושילי השלישי** | **מלכי החתים** | **הבא**:**ארנוונדה השלישי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269005305171
* GND: 118763261
* ISNI: 0000 0003 8920 7464
* LCCN: nr90002776
* NTA: 197769837
* VIAF: 282561536
* WorldCat: lccn-nr90002776

 |


1. ↑  שמות חתיים של מקומות, אלים ואנשים יכולים להיות מתועתקים עם סיומת ־ש, המציינת את יחסת הנושא (nominative case), או בצורה הבסיסית ללא היחסה; בספרות המקצועית רווחת יותר השיטה השניה. ראו איתמר זינגר, **החתים ותרבותם**, מוסד ביאליק, 2009, עמ' ט.
אין לבלבל עם אין לבלבל ערך זה עם הערך "קריוובס באסקט".

**מועדון הכדורגל קריוובס קריבי ריה** (באוקראינית: **Футбольний клуб «Кривбас» Кривий Ріг**) מהעיר קריבי ריה שבמחוז דניפרופטרובסק באוקראינה הוא מועדון כדורגל המשחק בליגה הבכירה באוקראינה. הקבוצה הוקמה ב-1959, פורקה ב-2013 והוקמה מחדש ב-2020.

היסטוריה
--------

המועדון הוקם בשנת 1959 על בסיס קבוצת חובבים "ספרטק קריבי ריה" ונקראה "מועדון הכדורגל העירוני של קריבי ריה". את השם קריוובס היא נושאת משנת 1966. הקבוצה שיחקה בליגה הסובייטית השנייה. בשנת 1972 הצליחה לעלות לליגה הסובייטית הראשונה, אך לאחר עונה אחת ירדה חזרה לליגה השנייה. בשנת 1977 זה קרה שוב - עליה לליגה הראשונה וחזרה לליגה השנייה לאחר עונה אחת בלבד.

לאחר התפרקות ברית המועצות התחילה "קריוובס" לשחק בליגה האוקראינית הראשונה. בתום עונת 1992 עלתה קריוובס לליגה האוקראינית הבכירה. היא שיחקה בה עד לשנת 2013. העונות הכי טובות שלה בליגה היו: 1998/99 ו-1999/2000. את שתי העונות הללו סיימה הקבוצה במקום השלישי. בעקבות הזכייה במקום השלישי נטלה חלק בשתי עונות של גביע אופ"א. בעונת 1999/2000 היא ניצחה בסיבוב ראשון את קבוצת "שמקיר" מאזרבייג'ן (5:0 בסיכום שני משחקים), אך בסיבוב הבא נוצחה על ידי פארמה האיטלקית (6:2 בסיכום שני המשחקים). בעונת 2000/01 הודחה כבר בסיבוב הראשון על ידי נאנט הצרפתית (6:0 בסיכום שני המשחקים). כמו כן, בעונת 1999/2000 הגיעה קריוובס לגמר הגביע האוקראיני, בו הפסידה לדינמו קייב.

קריוובס שיחקה בליגה האוקראינית הבכירה עד לשנת 2013. בשנת 2013 התפרקה הקבוצה מסיבות כלכליות. היא הוקמה מחדש כקבוצת חובבים בשנת 2016. בשנת 2020 הפכה הקבוצה שוב למועדון כדורגל מקצועי. היא החלה את דרכה בליגה האוקראינית השנייה. בתום עונת 2020/21 עלתה לליגה הראשונה. בסיום עונת 2021/22 עלתה לליגה האוקראינית הבכירה.

שמות הקבוצה
-----------

* 1959 - מועדון הכדורגל העירוני של קריבי ריה
* 1960 - 1962 - אוואנהרד
* 1962 - 1965 - הירניאק
* 1966 - עד היום - קריוובס

שחקנים מפורסמים ששיחקו בקבוצה
-----------------------------

* ברית המועצותברית המועצות ניקולאי קודריצקי
* אוקראינהאוקראינה איוון גצקו
* אוקראינהאוקראינה אולכסנדר גוריאינוב
* אוקראינהאוקראינה אנדריי רוסול
* סלובניהסלובניה דריאן מאטיץ'
* גאורגיהגאורגיה ג'אבה קנקאווה

קישורים חיצוניים
----------------

ויקישיתוף מדיה וקבצים בנושא **קריוובס** בוויקישיתוף
* אתר האינטרנט הרשמי של קריוובס
* קריוובס, ברשת החברתית פייסבוק

* קריוובס, ביישום טלגרם

* קריוובס, ברשת החברתית אינסטגרם

* קריוובס, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

| אוקראינהאוקראינה ליגת העל האוקראינית, עונת 2023/2024 בליגת העל האוקראינית |
| --- |
| 

|  |
| --- |
| אובולון קייב • אולקסנדריה • דינמו קייב • דניפרו-1 • וורסקלה פולטבה • ורס רובנו • זוריה לוהנסק • ל.נ.ז. צ'רקאסי • מינאי • מטאליסט 1925 חרקוב • פוליסיה ז'יטומיר • צ'רנומורץ אודסה • קולוס • קריוובס • רוך לבוב • שחטאר דונצק |

 |
פירוש נוסף ערך זה עוסק בעיתונאי. אם התכוונתם למדבב, ראו אבי מאיר וענונו.

**אבי מאיר** (באנגלית: **Avi Mayer**; נולד ב-18 בספטמבר 1984) הוא עיתונאי ישראלי-אמריקאי, אשר היה העורך הראשי של העיתון ג'רוזלם פוסט בין מרץ-דצמבר 2023.

ביוגרפיה
--------

מאיר נולד בניו יורק ועלה לישראל עם משפחתו בגיל 6 בשנת 1990. מגיל 6 עד גיל 16 גדל בירושלים ובגיל 16 עברה המשפחה למרילנד בארצות הברית, שם סיים את התיכון וסיים תואר ראשון במדע המדינה ומדעי היהדות מאוניברסיטת מרילנד בארצות הברית.

במהלך לימודי התואר (2003–2007) עבד בתור סטודנט בשגרירות ישראל בוושינגטון, בשדולה הפרו-ישראלית איפא"ק, בקונגרס של ארצות הברית ובמקומות אחרים. כשסיים את הלימודים בשנת 2007 עבד שנה כעוזר מיוחד לנשיא ארגון הלל, שמשרת סטודנטים יהודיים ברחבי ארה״ב והעולם. ועזב כדי לחזור לארץ ולשרת בצה״ל.

בגיל 24 חזר לארץ ושירת בענף תקשורת בינלאומית ביחידת דובר צה"ל.

בשנת 2011, אחרי השירות הצבאי, הצטרף להסוכנות היהודית ועבד שם שבע שנים וחצי, במהלכן שימש כדובר לתקשורת הבינלאומית וכדוברו של יו״ר הסוכנות, נתן שרנסקי. בשנת 2018 עזב את הסוכנות והצטרף לארגון AJC, הוועד היהודי האמריקני, שם שימש כסמנכ״ל תקשורת גלובלית וסמנכ״ל ענייני ציבור עד שנת 2022.

בשנת 2013 נבחר על ידי אלגעמיינער כאחד ממאה האנשים המשפיעים לטובה על העם היהודי, יחד עם ראש הממשלה בנימין נתניהו ונשיא ארצות הברית ברק אובמה. ב-2016 דורג במקום השלישי ברשימת היהודים המשפיעים בטוויטר, מיד אחרי ראש הממשלה נתניהו, על ידי סוכנות הידיעות JTA. בשנת 2017 נבחר על ידי עיתון הג׳רוזלם פוסט כאחד מהעולים דוברי האנגלית המשפיעים ביותר בתחום הפוליטי בישראל.

במרץ 2023 מונה לעורך הראשי של עיתון הג'רוזלם פוסט בעקבות פרישתו של יעקב כץ.

קישורים חיצוניים
----------------

ויקישיתוף מדיה וקבצים בנושא **אבי מאיר** בוויקישיתוף
* אבי מאיר, ברשת החברתית אקס (טוויטר)

הערות שוליים
------------

1. ↑  Jewish 100: Avi Mayer – Voices, Algemeiner
2. ↑  The 25 most influential people on ‘Jewish Twitter’, JTA
3. ↑  עורך ראשי חדש ל"ג'רוזלם פוסט": אבי מאיר יחליף את יעקב כץ, באתר וואלה!‏, 22 במרץ 2023

| עורכי עיתון ג'רוזלם פוסט |
| --- |
| 

|  |  |
| --- | --- |
| גרשון אגרון • טד לוריא • לאה בן דור • ארי רט וארווין פינקל • נ. דייוויד גרוס • דיוויד בר-אילן • ג'ף ברק • דייוויד מקוסבי • קרל סצרק • ברט סטיבנס • דייוויד הורוביץ • סטיב לינדי • יעקב כץ • אבי מאיר • צביקה קליין |  |

 |
קו שחור (Linea nigra) כפי שנראה אצל אישה בהריון
**קו שחור** (בלטינית: **Linea nigra**), הידוע בכינויו **קו ההריון**, מתבטא כאזור ליניארי של פיגמנטציה מוגברת הנצפה לעיתים קרובות באזור הבטן במהלך ההריון. בדרך כלל ברוחב של סנטימטר אחד.

תיאור
-----

פס חום זה משתרע אנכית לאורך קו האמצע של הבטן, מתפרש מכף הערווה ועד הטבור. באופן שונה, הוא עשוי לעבור מהערווה לאזור הבטן העליונה.

עבור נשים בהריון, הופעתה של linea nigra מיוחסת לייצור מוגבר של הורמון מגרה מלנוציטים על ידי השליה. תופעה פיזיולוגית זו מתלווה להופעת מלאזמה (melasma) ופטמות כהות. אנשים עם פיגמנטציה בהירה יותר נוטים להפגין תופעה זו בתדירות נמוכה יותר בהשוואה לאלה שיש להם פיגמנטציה כהה יותר. אופייני ל-linea nigra לדהות ולהתפוגג תוך מספר חודשים לאחר הלידה.

שכיחות
------

אף על פי שזה קשור בעיקר להריון, זה יכול להתבטא אצל גברים ונשים בכל הגילאים. מעבר להקשר ההיריון, נמצא כי השכיחות שלו מוגברת באופן אחיד בשני המינים בגילאי 11 עד 15. זה יכול להיות מיוחס לתנודות הורמונליות האופייניות להתבגרות מינית. לאחר גיל 15, השכיחות של ה-linea nigra בזכרים מציגה ירידה, בעוד שבנקבות היא משמשת לעיתים קרובות כאינדיקטור לעלייה באסטרוגנים שפירים. השכיחות של תופעה זו בשני המינים יורדת מתחת ל-10% לאחר גיל 30. יתר על כן, המראה שלו עשוי להופיע בעקבות עלייה מהירה במשקל בפרק זמן קצר. זה יכול גם לשמש לעיתים רחוקות כאינדיקטור לחוסר איזון הורמונלי בסיסי, פגמים גנטיים, ממאירות, דלקת, או אפילו זיהומים פטרייתיים.

תמונות נוספות
-------------

* אישה מניקה תאומים שישה ימים לאחר הלידה. ה-linea nigra עדיין נראית לעין.אישה מניקה תאומים שישה ימים לאחר הלידה. ה-linea nigra עדיין נראית לעין.
* ניתוח קיסרי צלקת (קו אדום אופקי) ו-linea nigra הנראים על אישה בת 31 שבעה שבועות לאחר לידה.ניתוח קיסרי צלקת (קו אדום אופקי) ו-linea nigra הנראים על אישה בת 31 שבעה שבועות לאחר לידה.

ראו גם
------

* סימן צ'דוויק (באנגלית)
* קו לבן (לינאה אלבה) (באנגלית)

קישורים חיצוניים
----------------

ויקישיתוף מדיה וקבצים בנושא **קו שחור** בוויקישיתוף

הערות שוליים
------------

1. ↑  Okeke, Linus Ikechukwu; George, Adekunle Olufemi; Ogunbiyi, Adebola Olufunmilayo; Wachtel, Mitchelle (בנובמבר 2012). "Prevalence of linea nigra in patients with benign prostatic hyperplasia and prostate carcinoma". *International Journal of Dermatology* (באנגלית). **51**: 41–43. doi:10.1111/j.1365-4632.2012.05564.x. ISSN 0011-9059. PMID 23210957. `{{cite journal}}`:  (עזרה)
2. ↑  She Knows Network: "What's that line? All about linea nigra" (אורכב 20.02.2008 בארכיון Wayback Machine)
3. ↑  Heffner, Linda (2010). *The Reproductive System at a Glance*. Wiley-Blackwell. pp. 51. ISBN 978-1-4051-9452-5.
4. ↑  Olufemi, George, Adekunle Olufemi Shittu, Olayiwola Babatunde Enwerem, Eokezie Wachtel, Mitchell Kuti. *The incidence of lower mid-trunk hyperpigmentation (linea nigra) is affected by sex hormone levels*. National Medical Association. OCLC 678245464.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
ג'בל רוואיק נואמיס, תימן
**נואמיס** הם מבנים פרהיסטוריים שנמצאו בעיקר במדבר סיני שבמצרים, וכן בתימן ובעומאן. הנואמיס בסיני מאופיינים בצורה מעגלית, עשויה אבן חול, בגובה של 2 עד 2.5 מטרים, ובקוטר של 3 עד 6 מטרים. פתח הכניסה לנואמיס פונה למערב.

הסברה הרווחת היא שהנואמיס נבנו בתקופת הברונזה כמבני קבורה, הודות לממצאי עצמות, לצד תכשיטים וכלים, בגומחות קבר שתוארכו לשנים 4,000 - 3,150 לפנה"ס. ראשון החוקרים שלהם היה אדוארד הנרי פלמר, שזיהה נוואמיס באזור עין ח'ודרה ועין-אום-אחמד. לאחר מכן, משלחת של בנו רותנברג גילתה בעין ח'ודרה כמה עשרות מבנים עגולים כאלה.

הרבנים דניאל משה לוי ויוסף רוטשטיין הציעו שמבנים אלה הם הסוכות שהתורה מספרת עליהן ששמשו לישיבת בני ישראל במדבר. זאת, על סמך התאמה נסיבתית רבה בין הממצאים בשטח לבין המתואר בתורה לגבי נדודי בני ישראל במדבר. קשה קצת לראות בניכוס מבנים אלו ולקשרם לנדודי בני ישראל וגם אם נחליט כי זיהוי המבנים כמבני קבורה שימש את בני ישראל במהלך נדודיהם במדבר אלא שמבנים אלו נמצאו במדבר סיני ברובם המוחלט באזור מאוד מסויים בדרום סיני ומסביב להר הגבוה והפתחים כולם, כולל אלו שנמצאו בתימן ובערב הסעודית, פנו תמיד לכיוון מערב.

בדואים, תושבי סיני, הם אלה שכינו את המבנים בשם "נוואמיס", שפירושו "יתושים" בשפה הערבית, כי לפי אגדות-העם והמסורת שלהם, "נתקפו בני-ישראל במדבר בנחילי יתושים. כאשר שאלו את משה, נביאם, מה לעשות, הציע כי יקימו את המבנים הללו וימצאו בהם מחסה".

קישורים חיצוניים
----------------

ויקישיתוף מדיה וקבצים בנושא **נואמיס** בוויקישיתוף
* סרטון המראה מבני נואמיס, מתוך אתר youtube, סרטון באתר יוטיוב
* כתבה המכילה מידע על נואמיס, מתוך אתר daat
* נוואמיס, באתר gosinai.co.il
* נואמיס בנחל פארן מתוך אתר עמוד ענן
* עדויות ארכאולוגיות למסע בני ישראל בסיני באתר הידברות

הערות שוליים
------------

1. ↑  Nawamis, All Sinai
2. ↑  התנ"ך והארכאולוגיה - מסורת מול מדע, דניאל משה לוי ויוסף רוטשטיין; - כתבה המכילה מידע על נואמיס, מתוך אתר daat
3. ↑  כתבה באתר גו-סיני
**עיבוד נתונים מקדים** (באנגלית: **Data pre-processing**) הוא מונח המתייחס לשלב הקודם לניתוח הנתונים, שמטרתו לשפר את יכולות הניתוח והסקת המידע מהנתונים באמצעות הפעלת כלים המשנים חלקים מסוימים במידע ובאמצעות הסרה של חלקי מידע לא נחוצים. שלב עיבוד הנתונים המקדים הוא שלב חשוב של הכנת נתונים בתהליך כריית מידע. 

כאשר אין בקרה הדוקה על הנתונים הנכנסים למאגר מידע, דבר הקרוי בעגה "זבל פנימה, זבל החוצה" (GIGO), נתונים שגויים או לא רלוונטיים נכנסים למאגר המידע. לדוגמה, עלולים להיכנס נתונים של משתנה מסויים מחוץ לטווח הרלוונטי (משקל: 900 קילו) או שילוב נתונים בלתי אפשרי בין כמה משתנים (למשל, מין: זכר, בהריון: כן). באופן מקביל ברישומי EEG המנסים לעקוב אחר פעילות המוח, ייתכן וייכנסו אותות אשר מקורם לא בקליפת המוח, אלא בשרירי הקרקפת. בהליך העיבוד המקדים, מפרקים את האותות באמצעות שיטות לזיהוי רכיבים בלתי תלויים כמו independent component analysis (ICA), תרים אחר אותות בעליי מאפיינים מיוחדים המזוהים עם פעילות שרירי הקרקפת, ומסירים אותם. 

ניתוח הנתונים לפני שבוצע איתור בעיות מסוג זה, או ללא התייחסות מתאימה לאותן הבעיות בטרם הניתוח עלול להוביל להסקת מסקנות שגויות או פחות מדוייקות. בשלב עיבוד הנתונים המקדים מטפלים בבעיות אלו. לעיתים הליך זה הוא כה חשוב בהתייחס למסד הנתונים הספציפי, עד שהוא הופך להיות השלב החשוב ביותר בהליך השימוש בנתונים בכללותו. 

דוגמאות להליכים המבצעים בעיבוד נתונים מקדים הם: ניקוי, בחירת מופעים, נורמליזציה, One Hot Encoding, טרנספורמציה, חילוץ ובחירה של תכונות וכו'.

עיבוד הנתונים המקדים עשוי להשפיע על פרשנות התוצאות של הניתוח בכללותו. לפיכך יש להפעיל שיקול דעת בהפעלת הכלים השונים כחלק מהליך זה, מתוך הבנה של המשמעויות שהכלים יוצרים על פרשנות התוצאות.

הערות שוליים
------------

1. ↑  "Guide To Data Cleaning: Definition, Benefits, Components, And How To Clean Your Data". *Tableau* (באנגלית אמריקאית). נבדק ב-2021-10-17.
2. ↑  Luck, S. J. (2014). An introduction to the event-related potential technique. MIT press.
3. ↑  Pyle, D. 1999. *Data Preparation for Data Mining.* Morgan Kaufmann Publishers, Los Altos, California.
4. ↑  "Ten quick tips for machine learning in computational biology". *BioData Mining*. **10** (35): 35. בדצמבר 2017. doi:10.1186/s13040-017-0155-3. PMC 5721660. PMID 29234465. `{{cite journal}}`:  (עזרה)
5. ↑  Oliveri, Paolo; Malegori, Cristina; Simonetti, Remo; Casale, Monica (2019). "The impact of signal preprocessing on the final interpretation of analytical outcomes – A tutorial". *Analytica Chimica Acta* (באנגלית). **1058**: 9–17. doi:10.1016/j.aca.2018.10.055. PMID 30851858.
**אבונדאנס** (בצרפתית: **Abondance**) היא גבינה חצי קשה, ריחנית, מחלב גולמי (לא מפוסטר) המיוצרת במחוז סבואה עילית של צרפת.

מאפיינים
--------

שמה בא מקומונה קטנה הנקראת גם Abondance. גלגל גבינת אבונדאנס שוקל בערך 10 ק"ג, והארומה שלה דומה לבופור, עוד סוג גבינה צרפתית. אבונדאנס מיוצרת אך ורק מחלב המופק על ידי גזעי הבקר Abondance, Montbéliarde ו-Tarine. לפי התקנות, משנת 2022, העדר המפיק את החלב עבור גבינת אבודאנס, חייב לכלול מינימום 55 אחוז מגזעי הפרות הנ"ל. בשנת 1998, יוצרו 873 טון גבינת אבונדאנס (16.4 אחוזים יותר מאשר ב-1996), 34 אחוזים ממנה מחוות מקומיות.

גבינת אבונדאנס קיבלה הסמכת כינוי מקור מבוקר (Appellation d'origine contrôlée - AOC) בשנת 1990. האזור ידוע בגבינה שלו לפחות מאז המאה ה-14, כאשר מתועד כי נזירים ממנזר סן מארי ד'אבונדאנס סיפקו גבינה לקונקלאווה האפיפיורי באביניון.

גבינת אבונדאנס יכולה להיות גבינה ארטיזנית או מתוצרת חווה; היא מיוצר כעת אך ורק באזור Abondance ב-Chablais, בסבואה עילית.

תקופת היישון של האבונדאנס היא לפחות שלושה חודשים על לוחות אשוח שהוכנו לשם כך במיוחד.

קישורים חיצוניים
----------------

ויקישיתוף מדיה וקבצים בנושא **אבונדאנס** בוויקישיתוף

הערות שוליים
------------

1. ↑  Site *inao.gouv.fr*, ed. (2007). "Décret n° 2007-949 du 15 mai 2007 modifié relatif à l'appellation d'origine contrôlée "Abondance "". אורכב מ-המקור ב-18 בדצמבר 2012. נבדק ב-6 בנובמבר 2011. `{{cite web}}`:  (עזרה)
2. ↑  "Un savoir-faire - Abondance". *fromageabondance.fr*.
3. ↑  "Authenticité". *fromageabondance.fr*.
**אהוד לביא** (נולד ב-21 בספטמבר 1959) כיהן כסגן ראש המוסד למודיעין ולתפקידים מיוחדים.

ביוגרפיה
--------

לביא נולד וגדל בשכונת צהלה. עם גיוסו לצה"ל בשנת 1977 התנדב לביא לקורס טיס, אך נשר ממנו ועבר לחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שירת כמפקד מחלקה. במלחמת לבנון הראשונה לחם כמפקד פלוגה בחטיבה 211.

לאחר שחרורו מצה"ל השלים לביא תואר ראשון בלימודי המזרח התיכון וגויס למוסד למודיעין ולתפקידים מיוחדים ועשה את שירותו המבצעי באגף "צומת", המפעיל את קציני האיסוף ואת רשת הסוכנים של המוסד. עמד בראש אגף "קיסריה". בשנים 2015–2018 שימש כסגן ראש המוסד, ולקח חלק במבצע גניבת ארכיון הגרעין האיראני, בנוסף שימש כראש מינהלת המבצעים במוסד.

לאחר סיום תפקידו במוסד, הצטרף לביא כדירקטור חיצוני לחברת "אמת מחשוב" ולחברת הנכסים הדיגיטליים "טקטונה", וכן התמנה לחבר בוועד המנהל של תנועת הנוער "כנפיים של קרמבו".

ב-2022 נטל חלק בקבוצה שרכשה את השליטה בחברת נירוסטה צפון ומונה ליו"ר החברה.

מתגורר במושב אביגדור.

קישורים חיצוניים
----------------

* נדב איל, סגן ראש המוסד הפורש: "השורה התחתונה - ניהול לא טוב, גם בקורונה וגם בגרעין", באתר ynet, 4 במרץ 2021

הערות שוליים
------------

1. ↑  נדב אייל, "בלעדי: סגן ראש המוסד הפורש שובר שתיקה", ידיעות אחרונות מוסף "7 ימים", 5 במרץ 2021.
2. ↑  אתר למנויים בלבד יוסי מלמן, הדברים שא' לא היה צריך לומר והדברים שטוב שנאמרו, באתר הארץ, 9 במרץ 2021.
3. ↑  סוניה גורודיסקי‏, מנכ"לית האוצר, מנכ"ל פסגות וסגן ראש המוסד, נפגשים בחברת בלוקצ'יין, באתר וואלה!‏, 5 ביולי 2021
4. ↑  אביחי חיים, יוצא מהצללים: סגן ראש המוסד היוצא אהוד לביא מצטרף ל"כנפיים של קרמבו", באתר שווים, ‏9 במאי 2021